**Hankedokument**

**Riigihange: „Kehtna – Räägu kergtee projekteerimine“**

**I. HANKIJA**

|  |  |
| --- | --- |
| **Hankija nimi:** | Kehtna Vallavalitsus |
| **Hankija postiaadress:** | Pargi 2 Kehtna alevik Kehtna vald Rapla maakond |
| **Hankija registrikood:** | 77000252 |

1. **Riigihanke objekt**

Hanke objektiks on peatöövõtu korras projekteerimistööde korraldamine põhiprojekti mahus. Projekteeritava kõnnitee pikkus ca 930 meetrit. Kõnnitee eeldatav kulgemine on hankedokumendi lisas 1 „Kergtee trassi eeldatav kulgemine“ toodud skeemil. Projekteerimise tehnilised tingimused tuleb võtta Transpordiametilt ja küsida arvamust Keskkonnaametilt, Muinsuskaitseametilt. Projekteerimistingimuste andmine koos liikluskorralduse nõuetega toimub hankelepingu täitmise käigus koostöös projekteerija ja Transpordiametiga. Projekteerija koostab esmalt kergtee eskiislahenduse koos liikluskorralduse põhimõtetega, millest lähtuvalt antakse projekteerimistingimused.

1. **Hankija eesmärk**

Hankija põhieesmärgiks on tähtaegselt ja optimaalsete kuludega Kehtna alevikus Tallinn – Rapla - Türi tee äärde kergtee projekteerimistööde läbiviimine. Töö teostatakse selliselt, et oleks võimalik korraldada riigihange ehitustöödeks, mida on võimalik ehitada kahes lõigus. Lõik 1 on Kehtna mõisapargist kuni HEPA tankla ning Kehtna – Põlma ristmikuni ja lõik 2 on Kehtna-Põlma ristmikust kuni Räägu järveni. Kogu projektdokumentatsioon peab vastama EV-s kehtestatud nõuetele. Projekteeritud lahendused peavad olema võimalikult vastupidavad, kauakestvad ning nende ülalpidamiskulud peavad olema võimalikult madalad. Projekti kvaliteet ja ratsionaalsus kasutuskuludes peab olema tagatud parimal moel.

Pakkuja peab pakkumust tehes arvestama, et projekteerimistööde lähteülesandes esitatud tingimused ja nõuded võivad töö käigus parema lõpptulemuse saamise eesmärgil muutuda.

1. **Töövõtu kirjeldus**
	1. Projekteerimistööd peavad olema teostatud vastavalt Eestis kehtivatele tehnilistele normidele, standarditele, tehnilistele tunnustustele ja muudele üldlevinud tehnilistele kirjeldustele.
	2. Tööde kvaliteeditingimuste määramisel peab võtma aluseks Eestis kehtestatud nõuded, normid, standardid ja määrused.
	3. Tehniliste tingimuste ja projekteerimistingimuste (sh Transpordiamet )lubade ja teiste vajalike lähtedokumentide hankimine.
	4. Koostada projekteeritava rajatise (kergtee) asendiplaanid aktuaalsel topo-geodeetilisel alusplaanil, mis vastab majandus- ja taristuministri määrusele “Topo-geodeetilisele uuringule ja teostusmõõdistamisele esitatavad nõuded”, millel näidata katastriüksuste piirid, olemasolevad, ja projekteeritavad ehitised ning tehnovõrgud kogu kinnistu ulatuses. Geodeetilise alusplaani tellib ja finantseerib pakkuja.
	5. Kergtee asendiplaanile kanda kõik olemasolevad ja kavandatavad tehnovõrgud, tänavavalgustus ja haljastus.
	6. Projekti koosseisus esitada vertikaalplaneerimise joonis koos sadevete ärastuse lahendusega.
	7. Tehnilised tingimused projekteerimiseks tuleb taotleda kõigilt ehitusalaga seotud kommunikatsioonide valdajatelt.
	8. Kergtee ristumise kohas kõva kattega teedega on vaja projekteerida asfaltkate vastavalt sõidutee normidele .
	9. Projektis näidata, et hoovist väljasõitev masin peab andma teed kergliiklusteel liiklejale.
	10. Projekteeritavad teed näha ette ehituslikult kahes etapis, esimeses etapis freespuru katend, teises etapis asfaltkate.
	11. Sõidutee ja kergliiklustee vaheline ala tuleb haljastada.
	12. Projekteerida tuleb ka kergtee valgustus ja ülekäigukoha valgustus.
	13. Projekt peab olema koostatud või kontrollitud ehitusseadustiku sätestatud tingimustele vastava pädevusega spetsialisti poolt.
	14. Projekti koostamisel tuleb teha koostööd olemasolevate tehnovõrkude valdajatega, kelle tehnovõrkude kaitsetsoonis kavandatakse töid.
	15. Põhiprojekti koostamisel peab arvestama Transpordiameti, Kehtna Vallavalitsuse ja kõigi kommunikatsioonide valdajate tehnilistest tingimustest toodud nõuetega.
	16. Projekteerija peab esitama mõlema projekteeritava lõigu osas ehitusloa taotlused ehitisregistris. Projekt peab sisaldama krundijaotusplaane.
	17. Projektile vajalikud arvamused ja/või kooskõlastused organiseerib projekteerija:
2. tehnilised tingimused väljastanud ja projekteeritavate tehnovõrkude valdajatelt;
3. olemasolevate tehnovõrkude valdajad, kelle ehitusõigust või maakasutust projekt mõjutab.
	1. Hanke mahtu kuulub ka töömahtude/kululoendi tabeli koostamine koos kontrolleelarvega (prognoossummad aastateks 2025, 2026) Exceli tabeli vormingus.
	2. Töövõtja teostab kliimakindluse analüüsi vastavalt Euroopa Liidu struktuurivahendite perioodi 2021-2027 tingimustest tulenevalt.
	3. Juhul, kui hankedokumendid on omavahel vastuolus või võimaldavad mitmesugust tõlgendust, lähtutakse rangematest nõuetest ja/või valitakse koostöös Hankijaga Hankija jaoks soodsam tõlgendus.
	4. Töövõttu kuuluvad ka need tööd ja tegevused, mis ei ole hankedokumentides otseselt kirjeldatud, kuid mille tegemine on vajalik hanke eesmärgi saavutamiseks.

Asukohaskeem: Hankedokumentide lisas 2 „Kergtee trassi eeldatav kulgemine“. Lähtutud on Kehtna valla üldplaneeringus märgitud kergtee indikatiivsest asukohast.

Projekt peab olema sellise tehnilise taseme ja detailsusega, mis võimaldab tulevasel ehitustööde töövõtjal määrata ehitustööde maksumus ja teostada ehitustööd. Projekti mahus peab olema üheselt määratud kõigi teostatavate tööde maht ning nõutavad kvaliteeditasemed.

Projekt peab olema koostatud sellises mahus, et tulevasel ehituse peatöövõtjal ei teki põhjendatud õigust asendada või muuta projektlahendusi selliselt, et lõpptulemus ei vastaks Hankija eesmärgile (ehk tulevasel peatöövõtjal ei tohi tekkida lisaraha taotlemise õigust, viidates puudulikule projektile!)

Projektdokumentatsioon antakse Hankijale üle kahes eksemplaris paberkandjal ja ühes eksemplaris digitaalselt mälupulgal (DWG ja PDF formaadis) ning lisaks peab olema dokumentatsioon kättesaadav andmepilves, millele on tagatud ligipääs. Mälupulgal esitatav projektdokumentatsioon peab olema selgelt ja arusaadavalt projekti osade kaupa süstematiseeritud ja sisaldama kõikide projektdokumentide koondit (projektdokumentatsiooni register), kus on ära näidatud dokumendi (joonis, seletuskiri, spetsifikatsioon jne) nimetus, dokumendi nr, koostamise kuupäev, mõõtkava, lehekülje nr, lehekülgede arv, dokumendi digitaalse versiooni faili nimetus ja kausta nimetus, kus dokument paikneb.

Projekteerijal tuleb arvestada, et ehitushanke korraldamisel väljastatakse projektdokumentatsioon pakkujatele ainult digitaalsel kujul.

1. **Tähtajad:**
	1. Projekteerimise avakoosolek toimub 2 nädala jooksul lepingu sõlmimisest, edaspidi koosolek vastavalt vajadusele.
	2. Tööde teostamise aeg 8 kuud lepingu sõlmimisest.
	3. Projekteerija peab arvestama eskiislahenduse avaliku arutelu läbiviimisega Kehtna Vallavalitsuses.
	4. Kooskõlastatud põhiprojekti ja lisade esitamine Hankijale: hiljemalt 7 kuud hankelepingu allkirjastamisest.
	5. 1 kuu jääb ekspertiisi ja võimalike projekteerimisvigade likvideerimiseks.
2. **Muud tingimused**
	1. Selles lähteülesandes sätestamata tingimustes ja nõuetes juhindub Pakkuja kehtivatest normidest, Heast Projekteerimise Tavast, oma kogemustest ja professionaalsusest. Parima tulemuse saavutamiseks tuleb konsulteerida eriala spetsialistidega, kasutades nende kogemusi ja professionaalseid oskusi.
	2. Pakkuja ei saa tuua ettekäändeks lähteülesande puudulikust, et õigustada projektdokumentatsiooni täielikult või osaliselt lahendamata (puudulikult lahendatud või valesti lahendatud) küsimusi, millised parima tulemuse saavutamiseks ja projekteerija professionaalsusest lähtudes, oleksid pidanud olema lahendatud.
	3. Kui ehitustööde käigus ilmneb põhiprojektiga antud projektlahenduse ebapädevus ja/või nõuete mittevastavus, kohustub pakkuja koostama uue lahenduse omal kulul. Projektlahenduse õigsuse ja vastavuse eest vastutab Pakkuja ning Hankija kooskõlastus ei vähenda ega vabasta Pakkujat vastutusest, s.t täisvastutus teostatu eest lasub Pakkujal.
	4. Mitmeti tõlgendatavad lahendused/formuleeringud/tööd, kui nende kohta ei ole esitatud hanke ajal täpsustavatavaid küsimusi, loetakse prioriteetseks Hankija tõlgendus.
	5. Tingimuste erinevusel erinevates dokumentides tuleb järgida rangemaid tingimusi. Juhul kui tingimustes on erisätteid, siis erisäte on kõrgema prioriteediga kui tüüpsäte.
	6. Pakkuja järgib töö teostamisel Hankija huvisid ja eesmärke, st projekteerimise käigus Hankijal on õigus ehitusprojekti sisse viia vajalikke muudatusi ja lisasid. Tehtavate ettepanekute sisu lepitakse kokku eraldi ja vormistatakse kirjalikult.
	7. Kõigis projektides tuleb tuua välja materjalide seadmed/margid/valitud firmade tooted koos spetsifikatsioonidega ning märkega „või samaväärne”, et vältida ehituse käigus arusaamatusi ehitajaga ja ebatäpsust.
	8. Spetsifikatsioonides tuleb näidata seadmete ja materjalide tehnilised näitajad sellise detailsusega, et nende järgi oleks võimalik valida nõuetele vastav seade ja materjal.
	9. Juhul kui viitamine mõnele konkreetse valmistaja poolt valmistatavale seadmele või materjalile kui näidisele on vajalik, et näidata iseloomustavaid tehnilisi näitajaid ja kvaliteedi taset, siis peab spetsifikatsioonis olema märge, et antud seade või materjal on toodud näidisena ja võib kasutada samaväärseid seadmeid või materjale, mis kvaliteedi ja näitajate poolest ei ole halvemad.
	10. Kõikidest lähteülesandes viidatud dokumentidest tuleb kasutada värskeimat versiooni. Dokumendi ajakohasuse kontrollimise kohustus lasub pakkujal.